CELEX: 32022D0754
Language: hu
Date: 2022-05-16 00:00:00
Title: A Tanács (KKBP) 2022/754 határozata (2022. május 16.) az Uniót vagy annak tagállamait fenyegető kibertámadások elleni korlátozó intézkedésekről szóló (KKBP) 2019/797 határozat módosításáról

2022.5.17.   
               
               
                  HU
               
               
                  Az Európai Unió Hivatalos Lapja
               
               
                  L 138/16
               
            
         A TANÁCS (KKBP) 2022/754 HATÁROZATA
         (2022. május 16.)
         az Uniót vagy annak tagállamait fenyegető kibertámadások elleni korlátozó intézkedésekről szóló (KKBP) 2019/797 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2019. május 17-én elfogadta a (KKBP) 2019/797 határozatot (1).
                  
               
                     (2)
                  
                  
                     A (KKBP) 2019/797 határozat 2022. május 18-ig alkalmazandó. Az említett határozat felülvizsgálata alapján az említett határozat érvényességét 2025. május 18-ig, a benne előírt korlátozó intézkedések hatályát pedig 2023. május 18-ig meg kell hosszabbítani.
                  
               
                     (3)
                  
                  
                     A (KKBP) 2019/797 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2019/797 határozat 10. cikkének helyébe a következő szöveg lép:
            
               
                  „10. cikk
                  Ezt a határozatot 2025. május 18-ig kell alkalmazni, és folyamatosan felül kell vizsgálni. A 4. és az 5. cikkben foglalt intézkedéseket a mellékletben felsorolt természetes és jogi személyek, szervezetek és szervek tekintetében 2023. május 18-ig kell alkalmazni.”
               
            
         
         
            2. cikk
            Ez a határozat az Európai Unió Hivatalos Lapjában való kihirdetésének napját követő napon lép hatályba.
         
         
            Kelt Brüsszelben, 2022. május 16-án.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  A Tanács (KKBP) 2019/797 határozata (2019. május 17.) az Uniót vagy annak tagállamait fenyegető kibertámadások elleni korlátozó intézkedésekről (HL L 129. I, 2019.5.17., 13. o.).